Toshkentda oliy darajadagi O‘zbekiston-Turkiya strategik hamkorlik kengashining ikkinchi majlisi bo‘lib o‘tadi

2020 yil 9 iyun kuni O‘zbekiston tashqi ishlar vazirining o‘rinbosari Sherzod Asadov Turkiyaning favqulodda va muxtor elchisi Mehmet Sureyya Er bilan videokonferensaloqa shaklida muzokaralar o‘tkazdi.
TIV xabariga ko‘ra, suhbat chog‘ida siyosiy, savdo-iqtisodiy, investitsion va boshqa sohalardagi ko‘p qirrali ikki tomonlama hamkorlikning dolzarb masalalari muhokama qilindi.
Turkiya tomoni koronavirus tarqalishi va Sardoba suv omboridagi favqulodda vaziyatning salbiy oqibatlariga bilan kurashda O‘zbekistonga ko‘rsatayotgan amaliy yordami uchun minnatdorchilik bildirildi.
Toshkentda bo‘lib o‘tadigan oliy darajadagi O‘zbekiston-Turkiya strategik hamkorlik kengashining ikkinchi majlisiga tayyorgarlik masalalariga alohida e'tibor qaratildi. Xususan, tadbir kun tartibini tezkor ravishda kelishish va Strategik rejalashtirish guruhi va vazirliklararo siyosiy maslahatlashuvlar shaklidagi muzokaralarning navbatdagi raundlarini o‘tkazish zarurligi qayd etildi.
Shuningdek, joriy yilga rejalashtirilgan boshqa qo‘shma tadbirlarning jadvali va kun tartibi yuzasidan fikr almashildi, deyiladi ma'lumotda.